CHO พุ่งปรี๊ด! รับข่าวดีผ่านคุณสมบัติประมูลรถ NGV วงเงิน 4 พันล้าน
CHO พุ่งปรี๊ด! รับข่าวดีผ่านคุณสมบัติประมูลรถ NGV วงเงิน 4 พันล้าน ล่าสุด ณ เวลา 10.45 น. ราคาอยู่ที่ 2.16 บาท บวก 0.16 บาท หรือ 8% สูงสุดที่ 2.20 บาท ต่ำสุดที่ 2.02 บาท มูลค่าซื้อขายที่ 48.75 ล้านบาท
29 มิ.ย. 2559

ผู้สื่อข่าวรายงานว่า ราคาหุ้นบริษัท ช ทวี จำกัด (มหาชน) หรือ CHO ณ เวลา 10.45 น. ราคาอยู่ที่ 2.16 บาท บวก 0.16 บาท หรือ 8% สูงสุดที่ 2.20 บาท ต่ำสุดที่ 2.02 บาท มูลค่าซื้อขายที่ 48.75 ล้านบาท ขณะที่ดัชนีตลาดหุ้นไทยโดยรวมบวก 0.78%

โดยราคาหุ้น CHO ปรับตัวขึ้นแรงรับข่าวคณะกรรมการประกวดราคาขององค์การขนส่งมวลชนกรุงเทพ (ขสมก.) มีมติให้ CHO ผ่านการคัดเลือกเบื้องต้นที่เป็นผู้มีสิทธิเสนอราคาซื้อรถโดยสารปรับอากาศใช้เชื้อเพลิงก๊าซธรรมชาติ (NGV) พร้อมซ่อมแซมและบำรุงรักษาโดยสาร จำนวน 489 คัน วงเงิน 4,021.70 ล้านบาท ด้วยวิธีการทางอิเล็กทรอนิกส์ เนื่องจากบริษัทมีคุณสมบัติครบถ้วน มีข้อเสนอทางด้านเทคนิคที่มีความเหมาะสม และไม่เป็นผู้เสนอราคาที่มีผลประโยชน์ร่วมกัน
อนึ่ง ขสมก.ได้กำหนดประกวดราคาด้วยวิธีทางอิเล็กทรอนิกส์ (อี-อ๊อคชั่น) ในวันที่ 8 ก.ค.59 และส่งมอบรถภายใน 90 วัน หลังลงนามสัญญาซึ่งคาดจะลงนามได้หลังจากคณะกรรมการ ขสมก.อนุมัติรับรอง